14/06/2018 | Administración LocalMunicipal
O Pino
Convocatoria e bases reguladoras específicas para a concesión de subvencións en materia de cultura, deporte e patrimonio histórico

BENEFICIARIOS - Escolas unitarias e CPI do Concello, entidades, sociedades ou asociacións culturais, deportivas ou de pais de alumnos debidamente constituídas e rexistradas conforme a lexislación de aplicación; comisións parroquiais ou veciñais, de festas patronais populares ou doutra natureza, que sen fin de lucro radiquen ou se domicilien no termo municipal e desenvolvan a súa actividade dentro do mesmo, en beneficio dos seus habitantes así como as igrexas parroquiais nas axudas para a conservación do patrimonio. (Exceptúanse desta convocatoria aquelas subvencións que consten asignadas nominativamente no orzamento municipal e as que sexan obxecto de convocatoria específica así como as becas de universitarios e os convenios de transporte escolar) SOLICITUDES - As peticións dirixiranse ao Sr. Alcalde do Concello conforme ao modelo de instancia que se facilitará nas oficinas municipais acompañándose dunha memoria na que se fará mención á identidade da entidade solicitante e ás persoas beneficiarias directa ou indirectamente pola axuda, orzamento detallado da inversión a realizar e calendario da mesma, fotocopia compulsada do CIF, fotocopia compulsada dos estatutos polos que se rexe a entidade e se fose o caso acreditación da cualidade da representación que ostenta a persoa que asina a solicitude, certificado da entidade bancaria onde teña aberta a conta onde desexe que se ingrese a subvención; acreditación de estar ao corrente no cumprimento das súas obrigas tributarias e coa seguridade social ou autorización para que a mesma sexa solicitada dende o Concello; declaración responsable de non estar incuso en ningunha das causas que determina o art.13.2º da lei 38/2003 de 17 de novembro Lei Xeral de Subvencións segundo o modelo que se facilitará nas oficinas municipais. Deberá presentarse tamén declaración do conxunto de axudas solicitadas ou obtidas para a mesma finalidade- PRAZO DE SOLICITUDE - Antes do vindeiro 11 de xullo de 2018 ou dentro do prazo de prórroga que no seu caso habilite a Xunta de Goberno Local, en tanto os créditos dispoñibles permitan a reprodución das convocatorias PRAZO DE XUSTIFICACIÓN - O prazo de xustificación das axudas será sempre dentro do vixente exercicio orzamentario. A súa xustificación farase mediante facturas ou documentos debidamente acreditativos da efectiva realización do gasto, en orixinais ou fotocopias compulsadas.- RESOLUCIÓN. A Xunta de Goberno Local por delegación resolverá as solicitudes presentadas tendo en conta as memorias achegadas, a importancia das actividades previstas e os límites dos créditos orzamentarios que ascende aos seguintes: 334.48000 = 20.000 € 341.48000 = 11.375 € 336.48000 = 12.000 € 231.48000 = 1.200 € Conforme as bases de execución do orzamento a) os beneficiarios quedan obrigados a facilitar canta información lles sexa requirida polo Consello de Contas b) o Concello resérvase a posibilidade de revisión das subvencións concedidas pola alteración das condicións que se tiveron en conta para o seu outorgamento c) procederá o reintegro da subvención con esixencia do interese de demora dende o momento do pago nos casos que se tivese obtido sen reuni-las condicións requiridas para elo, ou se incumprise a finalidade para a que foi concedida. PUBLICIDADE - Tanto na primeira convocatoria como nas sucesivas prórrogas que puidesen acordarse pola Xunta de Goberno Local serán obxecto de publicidade axeitada no BOP, no taboleiro de edictos do Concello e na páxina web-www.concellodeopino.com. O Pino, a 11 de xuño de 2018 O Alcalde, Asdo/Manuel Taboada Vigo